Printre neregulile constatate se numără: utilizarea laptelui materie primă provenit din exploatații de animale al căror status de sănătate nu este controlat și atestat de către medicii veterinari care asigură supravegherea sanitară a acestor exploatații, utilizarea unor mijloace auto neautorizate pentru transportul laptelui crud de la ferme/centre de colectare la unitățile de procesare a laptelui, nerespectarea normelor sanitare veterinare privind condițiile de igienă și de temperatură a laptelui pe durata transportului, nerespectarea cerințelor generale și specifice de igienă referitoare la mulsul, colectarea, răcirea și procesarea laptelui crud și inexistența unor programe proprii de control, în vederea determinării criteriilor pentru laptele crud.